Anfinnur Johansen, lektari í málfrøði, heldur fram sum formaður í Navnanevndini. Navnanevndin er nú sett Anfinnur Johansen, lektari í málfrøði heldur fram sum formaður í Navnanevndini. Navnanevndin varð seinast vald 1. februar í 2014 og skal sambært lógini setast av nýggjum fimta hvørt ár. Tað er landsstýriskvinnan í heilsu- og innlendismálum, sum formliga setur umboðini í nevndini. Navnanevndini sita tríggir limir og tríggir varalimir, valdir soleiðis: Formaðurin í nevndini, sum skal vera málfrøðingur, verður valdur eftir tilmæli frá Føroyamálsdeildini á Fróðskaparsetri Føroya. Prestafelag Føroya og Mentamálaráðið mæla til hvør sín lim og varalim. Sirið Stenberg, landsstýriskvinna, hevur sett hesar limir í Navnanevndina: Anfinnur Johansen, lektari í málfrøði, formaður, og Katrin Næs, cand. phil. í føroyskum og miðnámsskúlalærara, sum varalim.